
A világon élő legidősebb ember életkorának modellezése

A Gerontology Research Group nyomon követi a legidősebb élő személyt 1955 óta. A dolgozat fő célja, hogy egy modellt adjon a folytonos idejű folyamatra, amely bármely időpontban a világ legidősebb emberének az adott időpontban betöltött életkorát adja meg. Ezt a folyamatot leegyszerűsítjük azzal a feltételezéssel, hogy az emberek a születésükkor egy homogén Poisson-folyamat alapján születnek, és mindannyiuknak független, azonos eloszlású az élettartama.
Ez az egyszerűsített folyamat egy Markov-folyamat, ami lehetővé teszi számunkra, hogy meghatározzuk a specifikus tulajdonságait. Bevezetjük egy kétdimenziós reprezentációját a folyamatnak, és ennek felhasználásával bizonyítunk egy tételt, amely explicit képletet ad a stacionárius eloszlásra.Kiszámítjuk a két rekorder köztiintervallum hosszának várható értékét realisztikus élettartam-eloszlást feltételezve. Az ilyen élettartam-eloszlású modell stacionárius eloszlásánák megadjuk a határeloszlását.
 
Ezután röviden összehasonlítjuk a valós folyamat egy részét a modellel, amely egy reális élettartam-eloszlással rendelkezik.
Bevezetjük a folyamat inhomogén modelljét, mivel a teljes valós adathalmaz nem mondható stacionáriusnak időben. Ezután a modell paramétereinek beállítása után konfidencia intervallum segítségével illesztjük azt a teljes valós adathalmazra.



